مار ماری ئیمانوێل

مار ماری ئیمانوێل (لەدایکبووی ١٩ی تەممووزی ١٩٧٠) قەشەیەکی مەسیحی ئاشوورییە و بەڕەچەڵەک عێراقییە، ئێستا لە کڵێسای مەسیحی شوانی چاکە، کە لە گەڕەکی وەیکلی لە ڕۆژاوای سیدنی لە ئوسترالیا دایمەزراندووە  و لە ڕێگەی سۆشیال میدیاوە ناوبانگێکی زۆری بەدەستھێناوە. لە ساڵی ٢٠١١ وەک قەشە لە کڵێسای کۆنی ڕۆژھەڵات دەستنیشانکرا، و لە ساڵی ٢٠١٤دا لە خزمەتکردن ڕاگیرا، بەڵام لە ساڵی ٢٠١٥دا وازی لە مەزھەبەکەی ھێنا و کڵێسایەکی سەربەخۆی بە نەریتی کڵێسای ڕۆژھەڵات دامەزراند. لە ١٥ی نیسانی ٢٠٢٤دا ئیمانوێل و پێنج کەسی دیکە لە چوارچێوەی ھێرشێکی تیرۆریستیدا بە چەقۆ لێدران. 

 ژیان 
ئیمانوێل لە ساڵی ١٩٧٠ لە شاری حەدیسە لە پارێزگای ئەنبار لە عێراق لە خێزانێکی مەسیحی لەدایکبووە. لە سەرەتای ھەشتاکاندا لە شاری سیدنی لە ئوسترالیا نیشتەجێ بووە و لەوێ لە خوێندنگەی ئامادەیی فێرفیڵد خوێندوویەتی. لە ساڵانی نەوەدەکاندا وەک بەڕێوەبەری بانک کاری کردووە، پێش ئەوەی لە کۆتاییەکانی نەوەدەکاندا ببێتە دیاکۆن - پلەیەکی کڵێسایە - و دواتر لە ساڵی ٢٠٠٩دا وەک قەشە دەستنیشان بکرێت.https://web.archive.org/web/20230812223403/https://books.google.com/books?id=SQ7ZAAAAMAAJ

 ھێرشی چەقۆلێدان ٢٠٢٤ 
لە ١٥ی نیسانی ٢٠٢٤، کوڕێک چووە نێو کڵێسای مەسیحی شوانی چاک لە شاری واکێلی و چووە سەر قوربانگاکە، لەوێ ئیمانوێل وتاری دەگوت کە ڕاستەوخۆ لە ئینتەرنێتەوە پەخش دەکرا، کوڕەکە چەندین جار چەقۆی لێدا و دواتر ھێرشی کردە سەر پێنج کەسی دیکە. پۆلیس ھێرشەکەی بە «توندوتیژی بە ھاندەری ئایینی» وەسف کردووە.https://web.archive.org/web/20240416024953/https://www.theage.com.au/politics/federal/pm-calls-for-australians-to-unite-not-divide-after-sydney-church-stabbing-20240416-p5fk4e.htmlhttps://www.newsweek.com/bishop-stabbed-sydney-christian-church-video-today-updates-1890265https://nypost.com/2024/04/15/world-news/bishop-stabbed-during-service-in-sydney-just-days-after-mall-massacre/https://web.archive.org/web/20240416013110/https://www.bbc.com/news/world-australia-68817872https://web.archive.org/web/20240416014725/https://www.theguardian.com/australia-news/2024/apr/15/wakeley-stabbing-sydney-christ-the-good-shepherd-church
 سەرچاوەکان 

پۆل:لەدایکبووانی ١٩٧٠
پۆل:ئاشوورییەکانی عێراق
پۆل:مەسیحییەکانی عێراق
پۆل:زیندووان
پۆل:خەڵکی سیدنی
پۆل:نووسەرانی سریانی